open-index/open-wikipedia-markdown huggingface dataset:
கூகுள் குழுமம்

**கூகிள் குழுமம்** ஒரு இலவச சேவையாக கூகிள் அமைப்பினரால் கொண்டு வரப்பட்டது. இதில் இணையத்தின் வாயிலாகவும் மடல்கள் மூலமாகவும் பொது மக்கள் கூடி அவர்களுடைய பொதுவான சிந்தனைகளை பரிமாறிக்கொள்கிறார்கள்.

இணையத்தில் உலாவுவர்கள், தங்களுக்குப் பிடித்தமான குழுமத்தைத் தேடி அதில் இணைந்து கொள்வதன் மூலம் ஒருவர் அனுப்பும் மடல் குழுமத்தின் மட்டுறுத்துனர் வாயிலாக அனைவரையும் சென்றடைகிறது.

----

தமிழ் குழுமங்களில் சில பார்வைக்கு

அன்புடன்,
முத்தமிழ்,
தமிழ் பிரவாகம்,
தமிழ் மணம்,
பண்புடன்,
விக்சனரி,
இல்லம்,
மின் தமிழ்,
தமிழ் நண்பர்கள்,
நூலகம்
மலேசியத் தமிழ் வலைப்பதிவர்கள்

## மேற்கோள்கள்

பகுப்பு:கூகுள்
பாபி ஜிண்டல்

**பியுஷ் 'பாபி' ஜிண்டல்** (*Piyush "Bobby" Jindal"*, பிறப்பு ஜூன் 10, 1971) அமெரிக்காவில் லூசியானா மாநிலத்தின் ஆளுனர் ஆவார். இவரே அமெரிக்கவில் முதலாம் இந்திய-அமெரிக்க ஆளுனர். இதற்கு முன் இவர் லூசியானாவிலிருந்து கீழவையில் உறுப்பினராகப் பணியாற்றினார். பஞ்சாபி இந்து தாய், தந்தையாருக்கு பிறந்த ஜிண்டல் உயர்பள்ளியிலிருக்கும் பொழுது கத்தோலிக்க சமயத்துக்கு நம்பிக்கை மாற்றினார். இப்பொழுது இவர் அமெரிக்காவில் மிக இளையவரான ஆளுனர் ஆவார்.
2016-ம் ஆண்டிற்கான அமெரிக்க அதிபர் தேர்தலில் பாபி ஜிண்டால்  குடியரசுக் கட்சியின் சார்பாக போட்டி  இடுவார் என மாகாணப் பேரவை உறுப்பினர் டேவிட் விட்டர் தெரிவித்துள்ளார்.
## மேற்கோள்

பகுப்பு:இந்திய அமெரிக்கர்கள்
பகுப்பு:ஐக்கிய அமெரிக்க மாநில ஆளுனர்கள்
பகுப்பு:1971 பிறப்புகள்
பகுப்பு:வாழும் மக்கள்
பகுப்பு:இருபதாம் நூற்றாண்டு அமெரிக்க எழுத்தாளர்கள்
பகுப்பு:இருபத்தொராம் நூற்றாண்டு அமெரிக்க எழுத்தாளர்கள்
ஜும்ப்பா லாஹிரி

**ஜும்ப்பா லாஹிரி** (வங்காள மொழி: ঝুম্পা লাহিড়ী)  (பிறப்பு **நீலாஞ்சனா சுதேஷ்னா**, 1967)  ஒரு இந்திய-அமெரிக்க எழுத்தாளர் ஆவார். இலண்டனில் பிறந்து ரோட் தீவில் வளர்ந்த லாஹிரியின் முதலாம் நூல், ஒரு சிறுகதைத் தொகுப்பு "இண்டர்ப்பிரெட்டர் ஆஃப் மேலடீஸ்" (Interpreter Of Maladies), 2000ல் புலிட்சர் பரிசை வெற்றிபெற்றது. இவரின் இரண்டாம் நூல், முதலாம் நாவல் "த நேம்சேக்" (The Namesake) 2003ல் வெளிவந்து 2007ல் இயக்குநர் மீரா நாயர் திரைப்படமாகப் படைத்தார்.

## பிறப்பு
ஜும்பா லாகிரியின் பெற்றோர் மேற்கு வங்கத்தைச் சேர்ந்தவர்கள். அவர்கள் முதலில் பிரிட்டனில் குடியேறினார்கள். ஜும்பா லாகிரி பிரிட்டனில் பிறந்தார்.  அவருக்கு இரண்டு வயது ஆனபோது அவரது பெற்றோர் அமெரிக்காவுக்குக் குடியேறினர்.

## விருது
2014 ஆம் ஆண்டிற்கான அமெரிக்காவின் தேசிய மனித நேய விருதை ஜும்பா லாகிரிக்கு அமெரிக்கக் குடியரசுத் தலைவர் பராக் ஒபாமா வழங்கிக் கவுரவித்தார்.

## உசாத்துணை
தி இந்து (தமிழ்) 12, செப்தம்பர், 2015.

பகுப்பு:இந்திய அமெரிக்கர்கள்
பகுப்பு:அமெரிக்க எழுத்தாளர்கள்
பகுப்பு:ஆங்கில எழுத்தாளர்கள்
பகுப்பு:1967 பிறப்புகள்
பகுப்பு:வாழும் மக்கள்
பகுப்பு:இருபதாம் நூற்றாண்டு அமெரிக்க எழுத்தாளர்கள்
ஜிம்மி கார்ட்டர்

**ஜேம்சு ஏர்ல் கார்ட்டர் இளை.** (*James Earl Carter Jr.*, 1 அக்டோபர் 1924 – 29 திசம்பர் 2024) அமெரிக்க அரசியல்வாதியும், மனித நேயரும் ஆவார். மக்களாட்சிக் கட்சியின் உறுப்பினரான இவர் 1977 முதல் 1981 வரை அமெரிக்காவின் 39-ஆவது அரசுத்தலைவராகப் பணியாற்றினார். இவர் அமெரிக்க அரசுத்தலைவர்களில் அதிக காலம் வாழ்ந்தவரும், அகவை 100 ஐ எட்டிய ஒரே அரசுத்தலைவரும் ஆவார்.

கார்ட்டர் சியார்சியா மாநிலத்தில் "பிளெயின்சு" என்ற இடத்தில் பிறந்து வளர்ந்தார். அவர் 1946 இல் அமெரிக்கக் கடற்படை கல்விக்கழகத்தில் பட்டம் பெற்று, அமெரிக்கக் கடற்படையின் நீர்மூழ்கிக் கப்பல் சேவையில் சேர்ந்தார். கார்ட்டர் தனது இராணுவ சேவைக்குப் பிறகு வீடு திரும்பினார். சியார்சிய மாநில அரசியலில் தனது பணியைத் தொடங்குவதற்கு முன்பு தனது குடும்பத் தொழிலான வேர்க்கடலை வளர்க்கும் தொழிலைப் புதுப்பித்தார். சியார்சியாவில் மாநில மேலவை உறுப்பினராகவும் இருந்தார், இதன்போது குடிசார் உரிமைகள் இயக்கத்தை ஆதரித்தார்.{sfn|Ryan|2006|p=37}} 1976 அரசுத்தலைவர் தேர்தலில் குடியரசுக் கட்சியின் அரசுத்தலைவர் செரால்ட் போர்டைத் தோற்கடித்தார்.

கார்ட்டர் அரசுத்தலைவராகப் பதவியேற்ற இரண்டாவது நாளில் வியட்நாம் போர் வரைவு ஏய்ப்பவர்களை மன்னித்தார், கேம்ப் டேவிட் உடன்படிக்கைகள், பனாமாக் கால்வாய் ஒப்பந்தங்கள், இரண்டாம் சுற்று மூலோபாய ஆயுத வரம்பு பேச்சுக்களை வெற்றிகரமாகத் தொடர்ந்தார். இவரது நிர்வாகம் அமெரிக்க எரிசக்தி, கல்வித் துறைகளை நிறுவியது. இவரது பதவிக்கால முடிவானது ஈரான் பணயக்கைதிகள் நெருக்கடி, ஆற்றல் நெருக்கடி (தேக்கநிலையை ஏற்படுத்தியமை), சோவியத் ஒன்றியத்தின் ஆப்கானித்தான் படையெடுப்பிற்குப் பிறகு, தானியத் தடை, கார்ட்டர் கோட்பாடு, 1980 மாஸ்கோ ஒலிம்பிக் புறக்கணிப்பு ஆகியவற்றிற்கு வழிவகுத்தது. கார்ட்டர் 1980 சனநாயகக் கட்சியின் முதன்மைத் தேர்தலில் எட்வர்ட் கென்னடியைத் தோற்கடித்தார், ஆனால் 1980 பொதுத் தேர்தலில் குடியரசுக் கட்சியின் ரானல்ட் ரேகனிடம் தோற்றார்.

அரசுத்தலைவர் பதவிக்குப் பிந்தைய காலத்தில், கார்ட்டரின் அறக்கட்டளை (கார்ட்டர் மையம்) அமைதிப் பேச்சுவார்த்தைகளில் உதவியது, உலகளவில் தேர்தல்களைக் கண்காணித்தது, புறக்கணிக்கப்பட்ட வெப்பமண்டல நோய்களுக்கு சிகிச்சை அளித்தது. கார்ட்டர் மையம் பல முக்கிய குடற்புழு நீக்கம், நோய் ஒழிப்பு முயற்சிகளுக்கு உந்து சக்தியாக இருந்தது. இதில் நரம்பு சிலந்தி நோயை முடிவுக்குக் கொண்டுவருவதற்கான பரப்புரை (கார்ட்டரின் இறுதி விருப்பம் அவர் இறப்பதற்கு முன் கடைசி கினிப் புழு இறப்பதைக் காண வேண்டும் என்பதுதான்.) கார்ட்டரின் படைப்புகள் அரசியல் நினைவுகள், உலகளாவிய விவகாரங்கள் முதல் கவிதை வரை பல்வேறு தலைப்புகளை உள்ளடக்கியது. வரலாற்றாசிரியர்களும், கருத்துக் கணிப்புகளும் கார்ட்டரின் அரசுத்தலைவர் பதவிக்கு கலவையான மதிப்பீடுகளை வழங்கியிருந்தன, ஆனால் அவரது பதவிக்கு பிந்தைய காலம் (அமெரிக்க வரலாற்றில் மிக நீண்டது) 2002 இல் அமைதிக்கான நோபல் பரிசு உட்பட உலகளாவிய பாராட்டைப் பெற்றது.

கார்ட்டர் சியார்ச்சியாவில் உள்ள அவரது இல்லத்தில் 2024 திசம்பர் 29 அன்று, தனது 100-ஆவது அகவையில், காலமானார்.

## மேற்கோள்கள்

## உசாத்துணைகள்

*
*
*
*
*
*

பகுப்பு:1924 பிறப்புகள்
பகுப்பு:2024 இறப்புகள்
பகுப்பு:ஐக்கிய அமெரிக்கக் குடியரசுத் தலைவர்கள்
பகுப்பு:நோபல் பரிசு பெற்ற அமெரிக்கர்கள்
பகுப்பு:ஆங்கில அமெரிக்கர்கள்
பகுப்பு:இந்திரா காந்தி அமைதிப் பரிசு பெற்றவர்கள்
பகுப்பு:கிராமி விருது வென்றவர்கள்
பகுப்பு:மக்களாட்சிக் கட்சி (ஐக்கிய அமெரிக்கா) அரசியல்வாதிகள்
அலகு குத்துதல்

**அலகு குத்துதல்** என்பது இறை நம்பிக்கை உடையவர்களால் செய்யப்படுகின்ற நேர்த்திக்கடன்களில் ஒன்றாகும். இந்த நேர்த்திக்கடன் உடலை வருத்தும் நேர்த்திக் கடன்கள் வகையை சேர்ந்தது.

## வழிபாடுகளில்
தமிழர்கள் சிறப்பாக வழிபடும் தெய்வங்களான முருகன், மாரியம்மன் மற்றும் ஐயனார் போன்ற தெய்வ வழிபாட்டின்போது  அலகு குத்துதல், தீ மிதித்தல், தீச்சட்டி ஏந்துதல், காவடித் தூக்கி ஆடுதல், பால்குடம் எடுத்தல், பூங்கரகம் தூக்கி வருதல்,கோயிலைச் சுற்றி அங்க பிரதட்சணம் செய்தல் மற்றும் மொட்டை அடித்தல் போன்ற நேர்த்திக்கடன்கள் செய்யப்படுகின்றன. பிற பெருதெய்வ வழிபாடுகளில் இந்த நேர்த்திக்கடன் செய்யப்படுவதில்லை.

கோயில் திருவிழாவின் போது பக்தர்கள் சிலர் தங்களது நாக்கு அல்லது கன்னங்களில் வேறுபட்ட அளவிலான வேல்களைக் குத்திக் கொண்டு கோவிலை நோக்கி ஊர்வலமாகச் செல்வார்கள். இச்செயல் அலகு குத்துதல் எனப்படுகிறது. சில கோயிற் திருவிழாக்களில் பாற் செம்பு, காவடி போன்றன எடுப்போர் தம் வாயில் கூரிய உலோக ஊசிகளால் குத்திக் கொள்ளுவதும் உண்டு.

## அலகு குத்தும் முறை

இந்த அலகு குத்துதல் காவடி, பால் செம்பு எடுக்கு முன்னர் பூசை செய்து தீபாரதனை காட்டிய பின் நடைபெறுகிறது. பக்தரின் வாயில் ஒரு கன்னத்திலிருந்து மற்றொரு கன்னத்தை நோக்கி சிறிய ஊசியால் குத்தி விடுவார்கள். ஊசியின் ஒரு முனை திரிசூலம் அல்லது வேல் போல் இருக்கும். மற்றொரு முனையை ஒரு கன்னத்தில் குத்தி, மற்றக் கன்னத்தின் ஊடாக எடுப்பார்கள். அந்த முனையில் வேல் அல்லது திரிசூலம் சொருகுவார்கள்.

## வகைகள்
* நாக்கு அலகு - நாக்கை வெளியே எடுத்து மேலிருந்து கீழ் நோக்கி அலகு குத்துதல். இதனை தால் அலகு குத்துதல் என்றும் கூறுவர்.
* முதுகு அலகு
* காவடி அலகு
* வயிற்று அலகு

இவ்வாறு உடல் உறுப்புகளில் அலகுகுத்தும் இடத்தை வைத்து அலகு குத்துதல் வகைப்படுத்தப்படுகிறது. 
* வேல் அலகு, 
* மயில் அலகு, 
* வாள் அலகு, 
* பறவைக்காவடி அலகு, 
* தொட்டில் அலகு, 
* குதிரை அலகு என சில அலகுகள் குத்தப்படும் பொருட்களை வைத்து வகைப்
படுத்தப்படுகின்றன.

## அலகு குத்துதல்

File:A aesthetic Alagu festival.ogv|வாயலகு குத்துதல்
படிமம்:Cheek Piercing.jpg|அலகு குத்துதல்
File:A Alagu boring ceremony.ogv|முதுகலகு குத்தும் நிகழ்வு


## நாக்கு அலகு

Image:Thaipusam5 spear.jpg|மலேசியாவில் தைப்பூசத் திருவிழாவில்

## முதுகு அலகு

File:A Alagu-vow made to a deity.JPG|முதுகு வாள் அலகு
File:Alagu.JPG|முதுகு கொக்கி அலகு
File:A Alagu vow made to a deity 6.JPG|முதுகு பின்னல் வாள் அலகு
file:Thaipusam6.jpg|முதுகு அலகு
File:A Alagu vow made to a deity 1.JPG|முதுகு வாள் அலகு
File:A Alagu vow made to a deity 5.JPG|முதுகு கொக்கி அலகு
File:A Alagu vow made to a deity 3.JPG|முதுகு வாள் அலகு
File:A Alagu vow made to a deity 7.JPG|முதுகு பின்னல் வாள் அலகு
File:A Alagu vow made to a deity 8.JPG|முதுகு பின்னல் அலகு


## காவடி அலகு

file:Thaipusam Murugan.jpg |காவடி அலகு
file:Thaipusam.jpg |காவடி அலகு
file:Thaipusam4.jpg | காவடிஅலகு

## வாயலகு

File:A Alagu vow made to a deity1.JPG|வாயலகு
file:Thaipusam2.jpg |வாயலகு
file:Vegetarian Festival.jpg|சைவ விழா
file:The first one.jpg|வாயலகு


## வயிற்று அலகு

file: Thaipusam8.jpg

## அலகு நடனம்

File:A aesthetic Alagu dance 1.ogv|அலகு அழகு நடனம்
File:A aesthetic Alagu dance.ogv|அலகு நடனம்
File:A Alagu dance by kids.ogv|சிறுவர்களின் அலகு நடனம்


## ஆதாரங்கள்

பகுப்பு:இந்து சமய வழிபாடுகள்
பகுப்பு:இந்து சமய நேர்த்திக் கடன்கள்
கால்சைட்டு

**கால்சைட்டு** ஒரு கால்சியம் கார்பனேட்டின் படிக வடிவம்; இது ஒரு தாதுப்பொருள். இது சாய்சதுர அமைப்பில் படிகமாகிறது; பொதுவாக நிறமற்று இருப்பினும், சிவப்பு, இளஞ்சிவப்பு அல்லது மஞ்சள் நிறத்திலும் இவை காணப்படுகின்றன. இதன் ஒரு வடிவமான ஐசுலாந்துச் சுண்ணாம்புக்கல்லின் முக்கியப்பண்பு இரட்டை விலகல் ஆகும். இது மிக நிலைப்புத் தன்மை வாய்ந்தது.

கால்சைட்டு ஒரு முக்கியமான பாறை-உருவாக்கும் தாதுப்பொருள். இது சுண்ணாம்புக்கல், பளிங்கு, சுண்ணக்கட்டி ஆகிய பொருள்களின் முக்கிய உட்பொருளாகும். பைஞ்சுதை, சுண்ணம், உரத் தயாரிப்பில் கால்சைட்டு பயன்படுகிறது.

## கலைச்சொற்கள்
* சாய்சதுரம் - rhombohedral
* இளஞ்சிவப்பு - pink
* சுண்ணாம்புக்கல் - spar ; limestone
* இரட்டை விலகல் - double refraction
* பளிங்கு - marble
* சுண்ணக்கட்டி - chalk
* பைஞ்சுதை - cement
* சுண்ணம் - lime

## படிமங்கள்


Image:Calcite-237643.jpg|சிவப்புக் கால்சைட்டு
Image:Calcite-43416.jpg|இளஞ்சிவப்புக் கால்சைட்டு
Image:Calcite-pb11b.jpg|மஞ்சள் கால்சைட்டு

## குறிப்புதவி
* daviddarling http://www.daviddarling.info/encyclopedia/C/calcite.html
* கலைச்சொற்கள் உதவி - தமிழ் விக்சனரி http://ta.wiktionary.org/wiki/%E0%AE%AE%E0%AF%81%E0%AE%A4%E0%AE%B1%E0%AF%8D_%E0%AE%AA%E0%AE%95%E0%AF%8D%E0%AE%95%E0%AE%AE%E0%AF%8D

பகுப்பு:கால்சியம் கனிமங்கள்
பகுப்பு:கார்பனேட்டு கனிமங்கள்
பகுப்பு:ஒளியியல் பொருட்கள்
பகுப்பு:ஒளிரும் கனிமங்கள்
பகுப்பு:கால்சைட்டு குழு கனிமங்கள்
1658

**1658** (**[[ரோம எண்ணுருக்கள்|MDCLVIII]]**) ஒரு செவ்வாய்க்கிழமையில் ஆரம்பமான ஒரு கிரிகோரியன் சாதாரண ஆண்டாகும். பழைய ஜூலியன் நாட்காட்டியில் வெள்ளிக்கிழமையில் ஆரம்பமான ஒரு சாதாரண ஆண்டாகும்.

## நிகழ்வுகள்
* ஜனவரி 13 - இங்கிலாந்தின் இராணுவ மற்றும் அரசியல் தலைவருமான ஒலிவர் குரொம்வெல்லுக்கு எதிராக சதித்திட்டம் தீட்டிய எட்வார்ட் செக்ஸ்பி என்பவன் லண்டன் கோபுர சிறையில் இறந்தான்.
* பெப்ரவரி 6 - சுவீடன் மன்னன் பத்தாம் குஸ்டாவின் படைகள் உறைந்த கடலைத் தாண்டி டென்மார்க்கை அடைந்தனர்.
* பெப்ரவரி 22 - டச்சுக்காரரினால் மன்னார் கைப்பற்றப்பட்டது.
* பெப்ரவரி 26 - சுவீடனுக்கும் டென்மார்க்கிற்கும் இடையில் அமைதி உடன்பாடு ஏற்பட்டது.
* ஏப்ரல் 10 - யாழ்ப்பாணத்தில், ஊர்காவற்துறைக் கோட்டை டச்சுக்காரரினால் கைப்பற்றப்பட்டது.
* ஜூன் 23 - இலங்கையில் போர்த்துக்கேயரின் கடைசிப்பிடியாக இருந்த யாழ்ப்பாணக் கோட்டையை டச்சுக்காரர் ஆக்கிரமித்தனர்.
* ஆகஸ்ட் 29 - புரொட்டஸ்தாந்து சீரமைப்பு (*reformed religion*) யாழ்ப்பாணத்தில் முதன் முதலாக வண. டாக்டர் பால்டியஸ் என்பவரால் அறிமுகப்படுத்தப்பட்டது.
* செப்டம்பர் - யாழ்ப்பாணத்தில் டச்சுக்காரருக்கு எதிராக சதித்திட்டம் தீட்டியதாக டொன் மனுவேல் டி அண்டிராடோ முதலியார் என்பவரால் கண்டுபிடிக்கப்பட்டுக் குற்றம் சாட்டப்பட்ட டொன் லூயிசு பூத்தம்பி மற்றும் சில போர்த்துக்கீசர்கள் தூக்கிலிடப்பட்டனர்.
* செப்டம்பர் - டொன் லூயிசு பூத்தம்பியின் போர்த்துக்கீசர்களுடனான தொடர்புகளை அறிந்திருந்தமைக்காக யாழ்ப்பாணம் இயேசு சபையைச் சேர்ந்த வண. கல்டெய்ரோ என்பவர் தலை துண்டிக்கப்பட்டுக் கொலை செய்யப்பட்டார்.
* செப்டம்பர் 19 - யாழ்ப்பாணத்தில் ரோமன் கத்தோலிக்க மத குருமாரை மறைத்து வைத்திருப்பது மரணதண்டனைக்குரிய குற்றமாக அறிவிக்கப்பட்டது.
* நவம்பர் 20 - இலங்கையில் போர்த்துக்கீசர் மீதான வெற்றியைக் குறிக்க இந்நாள் டச்சு ஆட்சியாளர்களினால் நன்றி தெரிவிப்பு நாளாகப் பிரகடனப்படுத்தப்பட்டது.

## நாள் அறியப்படாதவை
* ஸ்பெயினுக்கெதிரான போரில் பிரான்ஸ் இங்கிலாந்துடன் இணைந்து போரிட்டது. ஜூனில் ஸ்பெயின் தோற்றது.
* போத்துக்கீச வணிகர்கள் இலங்கையில் இருந்து டச்சுக்காரரினால் துரத்தப்பட்டனர்.
* ஷாஜகான் தாஜ் மகாலைக் கட்டி முடித்ததும் அவனது மகன் அவுரங்கசீப் தனது தந்தையை முகாலாயப் பேரரசின் அரசுப் பதவியில் இருந்து அகற்றினான்.
* தென்னாபிரிக்காவில் கேப் காலனியில் டச்சுக்காரர் இந்தியாவில் இருந்து அடிமைத் தொழிலாளரை வரவழைத்தனர்.
* இலங்கையில் கத்தோலிக்க மதகுருக்கள் தடை செய்யப்பட்டனர்.

## பிறப்புகள்

## இறப்புகள்
* செப்டம்பர் 3 - ஒலிவர் குரொம்வெல், இங்கிலாந்தில் முடியாட்சியை நீக்கியவர் (பி 1599)

## 1658 நாட்காட்டி

## மேற்கோள்கள்
ஔட்கேஸ்ட்

**ஒளட்கேஸ்ட்** (Outkast) ஒரு அமெரிக்க ராப் குழுமமாகும். இக்குழுமத்தில் இரண்டு ராப் இசை கலைஞர்கள், ஆன்ட்ரே 3000 & பிக் பாய், உள்ளனர். அட்லான்டாவின் கிழக்குத் திக்கு (East Point) என்ற புறநகரத்தில் சேர்ந்த ஒளட்கேஸ்ட் 1991 முதல் இன்று வரை மொத்தத்தில் 20 மில்லியன் ஆல்பம்களை விற்று 6 கிராமி விருதுகளை வெற்றிபெற்றுள்ளார்.

1994ல் இவர்களின் முதலாம் ஆல்பம், "சதர்ன்பிளேயலிஸ்டிக்காடிலாக்மியூசிக்" (Southernplayalisticadillacmuzik) வெளிவந்து அமெரிக்கவின் தென் பகுதி ராப் இசை புகழுக்கு வந்தது. பல ராப் இசை நிபுணர்கள் இவர்களின் அடுத்த இரண்டு ஆல்பம்கள் "ஏடிஎலியென்ஸ்" (ATLiens) மற்றும் "அக்குவெமினை" (Aquemini) ராப் இசை வரலாற்றில் மிக உயர்ந்தமான ஆல்பம்களிலேயே சேர்ந்தது என்று கூறியுள்ளார்கள். "த சோர்ஸ்" (The Source) என்ற உயர்தர ராப் இதழ் அக்குவெமினைக்கு மிகவும் உயர்ந்த ஐந்து-நட்சத்திர rating கொடுத்தது. 2000ல் இவர்களின் 4ம் ஆல்பம், "ஸ்டாங்கோனியா" (Stankonia), 4 மில்லியன் ஆல்பம்களை விற்று இரண்டு கிராமி விருதுகளை வெற்றிபெற்றது. இதுக்கு பிறகு ஔட்கேஸ்ட் மேலும் இரண்டு ஆல்பம்களை இன்று வரை படைத்துள்ளனர்.

ராப் இசை தவிர ஆன்ட்ரே 3000 மற்றும் பிக் பாய் சில திரைப்படங்களிலும் நடித்துள்ளனர்.

## ஆல்பம்கள்

* 1994: *[[சதர்ன்பிளேயலிஸ்டிக்காடிலாக்மியூசிக்]]* (Southernplayalisticadillacmuzik)
* 1996: *[[ஏடிஎலியென்ஸ்]]* (ATLiens)
* 1998: *[[அக்குவெமினை]]* (Aquemini)
* 2000: *[[ஸ்டாங்கோனியா]]* (Stankonia)
* 2003: *[[ஸ்பீக்கர்பாக்ஸ்/த லவ் பிலோ]]* (Speakerboxxx/The Love Below)
* 2006: *[[ஐடில்வைள்ட் (ஆல்பம்)|ஐடில்வைள்ட்]]* (Idlewild)

## கிராமி விருதுகள்
**வெற்றி**

**பரிந்துரைக்கப்பட்டது**

பகுப்பு:ஆபிரிக்க அமெரிக்க இசை கலைஞர்கள்
பகுப்பு:ராப் இசைக் குழுக்கள்
சீபூத்தீ

**சீபூத்தீ** (ஜிபூட்டி, ஜீபூத்தீ, *Djibouti*) அல்லது அதிகாரபூர்வமாக **சீபூத்தீக் குடியரசு** கிழக்கு ஆப்பிரிக்காவில் அமைந்துள்ள ஒரு நாடாகும். சீபூத்தீயின் வட எல்லையில் எரித்திரியாவும்  மேற்கு, தெற்கு எல்லைகளில்  எதியோப்பியாவும் தென்கிழக்கு எல்லையில் சோமாலியாவும் அமைந்துள்ளன. மீதமுள்ள எல்லை ஏடன் குடாவாலும் செங்கடலாலும் ஆக்கப்பட்டுள்ளது. செங்கடலுக்கு அப்பால் அராபிய தீபகற்பத்தில் யெமன் அமைந்துள்ளது.

## மேற்கோள்கள்


பகுப்பு:சிபூட்டி
பகுப்பு:ஆப்பிரிக்க நாடுகள்
பகுப்பு:ஐக்கிய நாடுகள் சபையின் உறுப்பு நாடுகள்
பகுப்பு:பிரான்சியம் அதிகாரபூர்வ மொழியாக உள்ள நாடுகளும் ஆள்புலங்களும்
அடிஸ் அபாபா

**அடிஸ் அபாபா** (*Addis Ababa*) எத்தியோப்பியாவினதும் ஆப்பிரிக்க ஒன்றியத்தினதும் தலைநகரம் ஆகும். ஆப்பிரிக்க ஒன்றியத்தின் முன்னோடி அமைப்பான ஆப்பிரிக்க ஒற்றுமை அமைப்பின் தலைநகரமாகவும் இதுவே இருந்தது. 1886 ஆம் ஆண்டில் நிறுவப்பட்ட இந்த நகரம், எத்தியோப்பியாவின் மிகப்பெரிய நகரமும் ஆகும். 2007 ஆம் ஆண்டுக் கணக்கெடுப்பின்படி அடிசு அபாபாவின் மக்கள்தொகை 3,384,569 ஆகும். இது ஒரு நகரமாகவும் அதே வேளையில் ஒரு மாநிலமாகவும் விளங்குகிறது. ஆப்பிரிக்க வரலாற்றில் இதன் ராசதந்திர மற்றும் அரசியல் முக்கியத்துவம் காரணமாக இது ஆப்பிரிக்காவின் தலைநகரம் எனவும் அழைக்கப்படுவது உண்டு. 80-இற்கும் மேற்பட்ட மொழிகளைப் பேசும், அதே எண்ணிக்கை கொண்ட தேசிய இனத்தவர் வாழும் எத்தியோப்பியாவின் பல பகுதிகளிலுமிருந்தும் மக்கள் வந்து இந்நகரத்தில் குடியேறியுள்ளனர். அடிசு அபாபா கடல் மட்டத்தில் இருந்து 7,726 அடிகள் (2355 மீட்டர்கள்) உயரத்தில் உள்ளது.

## மேற்கோள்கள்

பகுப்பு:ஆப்பிரிக்கத் தலைநகரங்கள்
பகுப்பு:எத்தியோப்பியா நகரங்கள்
ஓக்லஹோமா மாநிலப் பல்கலைக்கழகம்

**ஓக்லஹோமா மாநிலப் பல்கலைக்கழகம்** (*Oklahoma State University*), ஐக்கிய அமெரிக்காவின் ஓக்லஹோமா மாநிலத்தில் அரசு சார்பு பல்கலைக்கழகமாகும்.
## மேற்கோள்கள்

## வெளி இணைப்புகள்
* ஓக்லஹோமா மாநிலப் பல்கலைக்கழக இணையத்தளம் 

பகுப்பு:ஐக்கிய அமெரிக்கப் பல்கலைக்கழகங்கள்
பியான்சே நோல்ஸ்

**பியான்சே ஜிசெல் நோல்ஸ்** (*Beyoncé Giselle Knowles*, பிறப்பு செப்டம்பர் 4, 1981), பொதுவாக **பியான்சே** என்றழைக்கபட்ட ஒரு அமெரிக்க பாடகியும் நடிகையும் ஆவார். டெஸ்டினீஸ் சைல்ட் என்ற பெண்ணின் ஆர் & பி இசை குழுமத்தில் முதலாம் பாடகியாக இருந்து புகழுக்கு வந்தார். இக்குழுமம் உலகில் பல பெண்ணின் இசைக்குழுமங்களில் நிறைய ஆல்பம்களை விற்ற குழுமமாகும். 2003ல் இவரின் முதலாம் தனி ஆல்பம், டேஞ்ஜரஸ்லி இன் லவ் (Dangerously In Love) படைத்து ஐந்து கிராமி விருதுகளை வெற்றிபெற்றார். பாடல் தவிர கோல்டுமெம்பர், த பிங்க் பாந்தர், ட்ரீம்கர்ல்ஸ் ஆகிய திரைப்படங்களிலும் நடித்துள்ளார்.

2008ல் இவரும் புகழ்பெற்ற ராப் இசை கலைஞர் ஜெய்-சியும் திருமணம் செய்தார்கள்.

### 2002/2004
* 2003 - *[[Dangerously in Love]]* („Work It Out”, „'03 Bonnie & Clyde”, „Crazy in Love”, „Baby Boy”, „Me, Myself and I”, „Naughty Girl”)
* 2004 - *[[Live at Wembley]]*
* 2003/2004 - *Dangerously in Love World Tour*
* 2004 - *Verizon Ladies First Tour* (with Alicia Keys & Missy Elliott)

### 2005/2007
* 2006 - *[[B'Day]]* / *[[B'Day|B'Day Deluxe Edition]]* („Check on It”, „Déjà Vu”, „Ring the Alarm”, „Upgrade U”, „Irreplaceable”, „Listen”, „Beautiful Liar”, „Get Me Bodied”)
* 2007 - *[[B'Day Anthology Video Album]]*
* 2007 - *[[Irreemplazable]]* („Irreemplazable”, „Get Me Bodied (Timbaland Remix)”)
* 2007 - *[[The Beyoncé Experience Live]]*
* 2007 - *The Beyoncé Experience*

### 2008/2009
* 2008 - *[[I Am... Sasha Fierce]]* / *[[I Am... Sasha Fierce|I Am... Sasha Fierce Deluxe Edition]]* („If I Were a Boy”, „Single Ladies (Put a Ring on It)”, „Halo”, „Diva”, „Ego”, „Sweet Dreams”)
* 2009 - *[[Above and Beyoncé - Video Collection & Dance Mixes]]*
* 2009 - *[[I Am... Sasha Fierce|I Am... Sasha Fierce Platinum Edition]]*
* 2009 - *I Am... Tour*

## திரைப்படங்கள்

## மேற்கோள்கள்

பகுப்பு:ஆங்கிலத் திரைப்பட நடிகர்கள்
பகுப்பு:ஆபிரிக்க அமெரிக்க இசை கலைஞர்கள்
பகுப்பு:1981 பிறப்புகள்
பகுப்பு:வாழும் மக்கள்
பகுப்பு:கிராமி விருது வென்றவர்கள்
பகுப்பு:21 ஆம் நூற்றாண்டு ஐக்கிய அமெரிக்க நடிகைகள்
லைபீரியா

அதிகாரபூர்வமாக **லைபீரிய குடியரசு** என அழைக்கப்படும் லைபீரியா ஒரு மேற்கு ஆபிரிக்க நாடு ஆகும்.  இந்த நாட்டின் எல்லைகாளாக சீராலியோனி, கினி, கோட் டி ஐவரி ஆகிய நாடுகளும், அட்லாண்டிக் பெருங்கடலும் அமைந்துள்ளது. இந்நாடு நில நடுக்கோட்டிற்கு அருகில் இருப்பதால் வெப்பக் காலநிலையை கொண்டிருக்கிறது.

## வரலாறு

லைபீரியா நாடு முழு ஆப்பிரிக்கக் கண்டத்திலேயே முதன்முதலாக (1847) சுதந்திரமடைந்த நாடு. இதே காலகட்டத்தில் பிற ஆபிரிக்க நாடுகள் ஐரோப்பியக் காலனிகளாகிக் கொண்டிருந்தன. யூதர்கள் இஸ்ரேலுக்குத் திரும்பியதுபோல், "தாயகம்" திரும்பிய அமெரிக்க-ஆப்பிரிக்க அடிமைகள் குடியேற்றப்பட்ட நாடுதான் லைபீரியா. விடுதலை செய்யப்பட்ட "அமெரிக்க அடிமைகளின் தாயகம்" என்ற பெருமைக்குரிய வரலாற்றைக் கொண்ட லைபீரியாவை, இன்னொரு கோணத்திலிருந்து பார்த்தால் அதுதான் ஆப்பிரிக்காவில் உருவான முதலாவது அமெரிக்கக் காலனி நாடாகும்.

19-ஆம் நூற்றாண்டில் ஐக்கிய அமெரிக்கக் குடியரசை நிறுவிய வட மாநிலங்களுக்கும் , தென்மாநிலங்களுக்கும் இடையே நடந்த போருக்குப் பின் அன்றைய ஜனாதிபதி ஆபிரகாம் லிங்கனால் அடிமை முறை ஒழிக்கும் சட்டம் கொண்டு வரப்பட்டது.

அடிமைமுறை ஒழிப்பிற்குப் பின் விடுதலை செய்யப்பட்ட அடிமைகளை அவர்களது தாயகத்தில் குடியேற்றுவதற்காக,  மேற்கு ஆபிரிக்காவில் ஒரு பகுதி நிலத்தை வாங்கியது. அந்த நிலம்தான் லைபீரியா. 1822 ல் லைபீரியாவில் அமெரிக்காவிலிருந்து வந்த முன்னாள் ஆப்பிரிக்க அடிமைகளின் முதலாவது காலனி உருவாகியது.

## மேற்கோள்கள்

பகுப்பு:மேற்கு ஆப்பிரிக்க நாடுகள்
பகுப்பு:லைபீரியா
பகுப்பு:ஐக்கிய நாடுகள் சபையின் உறுப்பு நாடுகள்
லாரி பர்ட்

**லாரி ஜோ பர்ட்** (*Larry Joe Bird*, பிறப்பு டிசம்பர் 7, 1956) முன்னாள் அமெரிக்க கூடைப்பந்து வீரரும் கூடைப்பந்து புகழ்ச்சி சபை கணவரும் ஆவார். என். பி. ஏ.-இல் சேரருத்துக்கு முன் இவர் நாலு ஆண்டு இந்தியானா மாநிலப் பல்கலைக்கழகத்தில் கூடைப்பந்து விளையாடினார். என். பி. ஏ.யை 1979ல் சேர்ந்து 1992 வரை பாஸ்டன் செல்டிக்ஸ் அணியில் விளையாடி மூன்று போரேரிப்புகளை வெற்றிபெற்றார். லாஸ் ஏஞ்சலஸ் லேகர்ஸ் பந்துகையாளி பின்காவல் மேஜிக் ஜான்சன் உடன் இவருக்கு ஒரு புகழ்பெற்ற இன்பமான எதிரிடை இருந்தது; 1980களில் ஜான்சனின் லேகர்ஸும் பர்டின் செல்டிக்ஸும் மொத்தத்தில் 7 போரேறிப்புகளை வெற்றிபெற்றார். என். பி. ஏ. ஒழுக்கம் முடிந்துவிட்டு இப்பொழுது இவர் இந்தியானா பேசர்ஸ் அணியின் பிரதான நிருவாகி ஆவார்.

## மேற்கோள்கள்

பகுப்பு:கூடைப்பந்து விளையாட்டு வீரர்கள்
பகுப்பு:1956 பிறப்புகள்
பகுப்பு:வாழும் மக்கள்
பகுப்பு:ஐக்கிய அமெரிக்க ஆண்கள் கூடைப்பந்து விளையாட்டு வீரர்கள்
மியன்மார் தமிழர்

தமிழ்நாட்டில் இருந்து பிரித்தானிய காலனித்துவ அரசாலும் தாமாகவும் தொழிலாளர்களாகவும் அரச சேவர்கர்களாகவும் வணிகர்களாகவும் பர்மா(மியான்மார்) கொண்டு செல்லப்பட்டவர்களின், சென்றவர்களின் வம்சாவழியினர் **பர்மா தமிழர்** அல்லது **மியன்மார் தமிழர்** ஆவர்.

தொடக்கத்தில் 500 000 மேற்பட்டவர்களாக இருந்தார்கள்.  1960 களில் பர்மாவில் இராணுவ ஆட்சி ஏற்பட்டது.  இதனால் தமிழர்கள் கடுமையாகப் பாதிக்கப்பட்டார்கள்.  இதனால் பெரும்பாலான தமிழர்கள் வெளியேற்றப்பட்டார்கள்.  இருப்பினும் இன்றும் பர்மாவில் கணிசமான தமிழர்கள் வாழ்கின்றார்கள்.  தற்போது,பல பத்தாண்டுகளுக்குப் பிறகு "பர்மாவில் சுமார் ஐந்து லட்சம் தமிழர்கள் இருப்பார்கள் என்று அதிகாரபூர்வமற்ற கணிப்புகள் கூறுகின்றன."  பர்மா அரசு அவர்களுக்கு தமிழ்க் கல்வியையோ, பண்பாட்டையோ பேண இடமளிக்கவில்லை என்ற படியால் பலர் பர்மா மைய நீரோட்டத்தில் கலந்துவிட்டார்கள்.  இருப்பினும் குறிப்பிடத்தக்க தொகையினர் தமிழ் அடையாளத்தோடும் இன்றும் பர்மாவில் வசிக்கின்றனர்.

தமிழ் சினிமாவின் சிறந்த திரைப்படங்களில் ஒன்றாக கருதப்படும் பராசக்தியில் பர்மா தமிழர் அகதியாக தமிழ்நாடு திரும்புகையில் சந்திக்கும் அவலங்கள் காட்டப்பட்டுள்ளன.

ரங்கூனில்(தற்போதைய யாங்கோன்) இருந்து தனவணிகன் என்ற நாளேடு சில ஆண்டுகள் வெளியானது.

## வரலாறு
* இடைக்காலம் - சோழர் காலத் தொடர்புகள் (பகார்)
* 1800 கள் - பிரித்தானியர், செட்டியார் பெருந்தொகை தமிழ்நாட்டுத் தமிழர்களை அழைத்துச் சென்றனர்
* 1948 - பிரித்தானிய ஆட்சி முடிவு, தமிழர்களின் நிலை சரிவு
* 1960 - இராணுவ ஆட்சி - பெருந்தொகைத் தமிழர் வெளியேற்றம்
* 2010 கள் - மக்களாட்சி சீர்திருத்தங்கள், பெளத்த பேரினவாதம்

## அமைப்புகள்
* இளந்தமிழர் இயக்கம்
* தமிழர் பொதுநலக் குழு
* அகில மியன்மார் இந்து மாமன்றம்
* மியன்மார் பெரியார் சுயமரியாதை இயக்கம்
* யாங்கோன் வள்ளலார் மன்றம்

## ஊர்களின் தமிழ்ப் பெயர்கள்
* புது ஊர்
* முதலித் தட்டு
* கவனந் தட்டு
* அரிசிக்காடு

## இவற்றையும் பாக்க
* :en:Burmese Indians
* :en:Shri Kali Temple, Burma

## மேற்கோள்கள்


## வெளி இணைப்புகள்
*  தங்க மண்ணில் தங்கிய தமிழர்கள்: பகுதி 01 பகுதி 02 பகுதி 03 பகுதி 04
* மியன்மாரில் தமிழர் – தமிழர் வாழும் நாடுகள்
* https://tamilnation.org/diaspora/myanmar.htm

பகுப்பு:மியன்மார் தமிழர்
இந்தோனேசியத் தமிழர்

தமிழ் பின்புலத்துடன் இந்தோனேசியாவில் வசிக்கும் தமிழர் **இந்தோனேசியாத் தமிழர்** எனப்படுவர்.  இந்தோனேசியாவில் தமிழர் வரலாறு முதலாம் ராஜேந்திர சோழரின் படையெடுப்புகளுடன் (கிபி 1023 - 1026) தொடங்குகிறது. ஆனாலும், தமிழர்கள் ஆயிரத்தெந்நூறு ஆண்டுகளுக்கு முன்னாலிருந்தே வணிக நிமித்தம் அங்கு வந்து போயிருந்தனர். ஆங்காங்கு சில பட்டினங்களை ஏற்படுத்திக்கொண்டு அங்கு வர்த்தக மையங்கள் போன்றவற்றை வைத்திருந்தனர். ராஜேந்திர சோழர் படையெடுப்பின்போது சில இடங்களில் தமிழர்கள் நன்கு வளமுடன் வாழ்ந்துகொண்டிருந்தனர். முக்கியமான பல ஊர்களில் அவர்களும் இருந்தனர். சில தமிழர் மன்னர் குடியினரும் வந்து அரசுகளை நிறுவியிருக்கின்றனர். அவர்கள் நாளடைவில் அங்குள்ள மக்களுடன் கலந்துவிட்டனர்.

அதன் பின்னர் 1830களின் டச்சுக் குடியேற்றக்காரர்களால் தமிழ்நாட்டில் இருந்து தொழிலாளர்கள் இந்தோனேசியாவுக்கு வருவிக்கப்பட்டார்கள். இருபதாம் நூற்றாண்டில் இந்தோனேசியாவில் தொழில் பொருளாதார வாய்ப்புகள் தேடி மேலும் தமிழர்கள் புலம்பெயர்ந்தார்கள். வடக்கு சுமாத்திரா மாநிலத்தின் மெடான் நகரில் மாத்திரம் 5,000 இற்கும் மேற்பட்ட தமிழர் வசிக்கின்றனர். இது தவிர ஜகார்த்தா, தஙராங், பண்டுங், சுராபாயா, மலாங் போன்ற இடங்களிலும் தமிழர்கள் வாழ்கின்றனர்.  2009 இலங்கைப் போரால் பாதிக்கப்பட்ட தமிழ் மக்களில் சில நூறு பேர் இங்கு அகதிகளாக வந்து வாழ்கிறார்கள்.

இந்தோனேசியாவில் பல தமிழர் அமைப்புகளும் இயங்குகின்றன. இந்தோனேசியத் தமிழர்கள் தமது தாய்மொழியாகத் தமிழைக் கொண்டிருந்தாலும், சரியாகத் தமிழ்ப் பேசும் நிலை மிகக் குறைவாகவே உள்ளது. பெரும்பாலானோர் இந்தோனேசிய மொழியையே தமது முதன்மொழியாகப் பேசுகின்றனர். அவர்கள் தமிழிற் பேசினாலும் இடைக்கிடையே இந்தோனேசிய மொழிச் சொற்களைக் கலந்துவிடுகின்றனர்.

## இவற்றையும் பார்க்க
* இந்தோனேசியத் தமிழ்ச் சங்கம்

## மேற்கோள்கள்


## வெளி இணைப்புகள்
* https://tamilnation.org/diaspora/indonesia.htm

பகுப்பு:இந்தோனேசியத் தமிழர்
போக்லாந்து தீவுகள்

**போக்லாந்து தீவுகள்** (*Falkland Islands*, தமிழக வழக்கு:*பாக்லாந்து தீவுகள்*) தென் அட்லாண்டிக் பெருங்கடலில் அமைந்துள்ள ஒரு தீவுக்குழுமம் ஆகும். ஆர்ஜென்டீனாவின் கரையிலிருந்து 300&nbsp;மைல் (483&nbsp;கி.மீ.) தொலைவிலும் தெற்கு யோர்சியாவின் சாங் பாறைகளிலிருந்து 671&nbsp;மைல் (1,080&nbsp;கி.மீ.) மேற்காகவும் பிரித்தானிய அண்டார்டிக் மண்டலத்திலிருந்து 584&nbsp;மைல் (940&nbsp;கி.மீ.) வடக்காகவும் அமைந்துள்ளது. போக்லாந்து தீவுகள் கிழக்கு போக்லாந்து தீவு, மற்றும் மேற்கு போக்லாந்து தீவு என்ற முக்கிய இரண்டு தீவுகளையும் 776 சிறிய தீவுகளையும் கொண்டுள்ளது.

கிழக்கு போக்லாந்து தீவில் அமைந்துள்ள சுடான்லி இதன் தலைநகராமாகும். இத்தீவுகள் சுயாட்சி அரசைக் கொண்ட ஐக்கிய இராச்சியத்தின் கடல்கடந்த மண்டலமாகும். இருப்பினும் ஆர்ஜென்டீனா இத்தீவுகளுக்கு 1833 முதல் உரிமைக் கோரி வருகின்றது.

இந்த உரிமைக் கோரலுக்காக 1982 ஆம் ஆண்டு ஆர்ஜென்டீனா இத்தீவுகளை ஆக்கிரமித்தது. இதைத் தொடர்ந்து ஆர்ஜென்டீனாவுக்கும் ஐக்கிய இராச்சியத்துக்குமிடையே இரண்டு மாதங்களாக அறிவிக்கப்படாத போக்லாந்து போர் இடம்பெற்றது. இப்போரில் ஆர்ஜென்டீனாவின் தோல்வியுடன் தனது படைகளை அது பின்வாங்கிக் கொண்டது. போர் முடிவடைந்தது முதல் மீன்பிடிக் கைத்தொழில், உல்லாசப்பிரயாணக் கைத்தொழில் என்பவற்றில் ஏற்பட்ட வளர்ச்சி காரணமாக பொருளாதாரம் முன்னேற்றம் கண்டு வருகிறது. 1983 ஆம் ஆண்டு பிரித்தானியாவில் இயற்றப்பட்ட சட்டத்தின் படி இத்தீவுகளின் குடிகள் பிரித்தானிய குடிமக்களாக கணிக்கப்படுகின்றனர், மேலும் ஆர்ஜென்டீன குடியுரிமைக்கு விண்ணப்பிக்கும் தகுதியையும் கொண்டுள்ளனர். இத்தீவுகளின்  குடிகள் பெரும்பான்மையாக 19 ஆம் நூற்றாண்டின் தொடக்கத்தில் இங்கு குடியேறிய சுகொட்லாந்து நாட்டினரின் வம்சாவழியினராவார்கள். இத்தீவுகளின் குடிகள் ஆர்ஜென்டீனாவின் உரிமைக் கோரலை நிராகரிக்கின்றனர்.

## மேற்கோள்கள்


பகுப்பு:பிரித்தானிய கடல்கடந்த மண்டலங்கள்
பகுப்பு:அத்திலாந்திக்குப் பெருங்கடல் தீவுகள்

பகுப்பு:முன்னாள் பிரித்தானியக் குடியேற்றங்கள்
ஐரோப்பாவில் தமிழர்

தற்கால தமிழர்களுக்கும் ஐரோப்பியருக்குமான தொடர்பு ஐரோப்பிய காலனித்துவ ஆட்சியினாலேயே ஏற்பட்டது. பிரித்தானிய, பிரெஞ்சு, போர்த்துக்கீசர், ஒல்லாந்தர் ஆகிய ஐரோப்பிய காலனித்துவ அதிகாரங்கள் தமிழர்களை ஆண்டனர். எனினும் அக்காலத்தில் தமிழர் ஐரோப்பா சென்று வசிக்கவில்லை. இந்தியாவும் இலங்கையும் சுதந்திரமடைந்து, 1950 களின் பின்னரே தமிழர்கள் தொழில்துறை வல்லுனர்களாக பிரித்தானியா முதற்கொண்டு பிற ஐரோப்பிய நாடுகளுக்கு புலம்பெயர்ந்தனர். 1983-இல் இலங்கையில் ஏற்பட்ட மோசமான இனக்கலவரங்களுக்கு பின்னர் பெருந்தொகையினரான ஈழத்தமிழர்கள் அகதிகளாக ஐரோப்பாவுக்கு இடம்பெயர்ந்தனர். ஈழ அகதிகளில் விவசாயிகள், தொழிலாளர்கள் என பல்வேறு துறையினர் இடம்பெற்றார்கள். இவ்வாறு இடம்பெயர்ந்து வாழ்வோரும் அவர்களின் வம்சாவளியினரும் **ஐரோப்பியத் தமிழர்** எனப்படுகிறார்கள். இன்று இவர்களில் கணிசமானோர் குடியுரிமை பெற்று, அந்தந்த நாடுகளின் மொழிகளைக் கற்று, பொருளாதார விருத்தி பெற்று வாழ்கின்றனர். பிரித்தானியா, பிரான்ஸ், யேர்மனி, இத்தாலி, சுவிற்சர்லாந்து, நோர்டிக் நாடுகள் மற்றும் பிற நாடுகளில் பரந்து வாழுகின்றார்கள்.  மொத்தமாக ஏறக்குறைய 500 000 - 600,000 அளவுக்கு ஐரோப்பாவில் தமிழர்கள் வசிக்கின்றனர்.  

## புகழ்பெற்ற ஐரோப்பியத் தமிழர்
* மாயா அருட்பிரகாசம்

## மேலும் பார்க்க
* பிரான்சியத் தமிழர்
* இத்தாலியத் தமிழர்
* நெதர்லாந்து தமிழர்
* பிரித்தானியத் தமிழர்

பகுப்பு:ஐரோப்பாவில் தமிழர்
ஆல்புகெர்க்கி (நியூ மெக்சிகோ)

**ஆல்புகெர்க்கி** என்பது நியூ மெக்சிகோவின் மிகப்பெரிய நகரமாகும். இந்நகரின் மக்கள் தொகை, ஜூலை 1, 2012 வரை 555,417 என்பதாக இருந்தது. ஐக்கிய அமெரிக்க நாடுகளில் 32வது பெரிய நகரமாக இந்நகரம் தரப்படுத்தப்பட்டுள்ளது

## மேற்கோள்கள்

பகுப்பு:அமெரிக்க நகரங்கள்
பகுப்பு:நியூ மெக்சிகோ
இப்ஸ்விச்

**இப்ஸ்விச்** இங்கிலாந்தின் சப்பொக் கவுண்டியில் சுமார் 120,000 மக்கள் தொகையைக் கொண்ட ஒரு சிறு நகரமாகும். கிழக்கு ஆங்கில மாகாணத்தில் மூன்றாவது பெரிய நகரமாக விளங்குகிறது.

பகுப்பு:இங்கிலாந்தின் நகரங்கள்
யூட்டா பல்கலைக்கழகம்

**யூட்டா பல்கலைக்கழகம்** (*University of Utah*), ஐக்கிய அமெரிக்காவின் யூட்டா மாநிலத்தில் அரசு சார்பு பல்கலைக்கழகமாகும்.

## வெளி இணைப்புகள்
*யூட்டா பல்கலைக்கழக இணையத்தளம்

## குறிப்புகள்

பகுப்பு:ஐக்கிய அமெரிக்கப் பல்கலைக்கழகங்கள்
டோகோ

**டோகோ** (*Togo*) மேற்கு ஆப்பிரிக்காவில் அமைந்துள்ள நாடாகும். இதன் தலைநகரம் லோமே ஆகும். மேற்கு கானா, கிழக்கு பெனின், வடக்கு புர்கினா பாசோ ஆகிய நாடுகள் அமைந்துள்ளன.

## வெளியிணைப்பு

* Republic of Togo official site
* National Assembly of Togo  official site
*Chief of State and Cabinet Members 

## மேற்கோள்கள்

பகுப்பு:மேற்கு ஆப்பிரிக்க நாடுகள்
பகுப்பு:டோகோ
பகுப்பு:ஐக்கிய நாடுகள் சபையின் உறுப்பு நாடுகள்
பகுப்பு:பிரான்சியம் அதிகாரபூர்வ மொழியாக உள்ள நாடுகளும் ஆள்புலங்களும்
கார்ல் மலோன்

**கார்ல் ஆந்தனி மலோன்** (*Karl Anthony Malone*, பிறப்பு ஜூலை 24, 1963) முன்னாள் அமெரிக்க கூடைப்பந்து ஆட்டக்காரர் ஆவார். என். பி. ஏ. வரலாற்றில் மிக உயர்ந்த வலிய முன்நிலைகளின் ஒன்றாவார் என்று பல கூடைப்பந்து நிபுணர்கள் கூறுகிறார். என். பி. ஏ. வரலாற்றில் இரண்டாம் மிகவும் அதிக புள்ளிபெற்றவர் ஆவார்; இவருக்கு முன் கரீம் அப்துல்-ஜப்பார் மட்டும். லூசியானா டெக் கல்லூரியில் கூடைப்பந்து விளையாடி 1985ல் யூட்டா ஜேஸ் அணியில் சேர்ந்தார். புகழ்பெற்ற பந்துகையாளி பின்காவல் ஜான் ஸ்டாக்டன் உடன் இவரின் யூட்டா ஜேஸ் சித்திஅடைந்தது, ஆனால் 2004ல் ஒரு போரேறிப்பு கூட வெற்றி சிறக்கவில்லாமல் என். பி. ஏ.-இலிருந்து அகலினார்.

பகுப்பு:கூடைப்பந்து விளையாட்டு வீரர்கள்
பகுப்பு:ஆபிரிக்க அமெரிக்க விளையாட்டு வீரர்கள்
பகுப்பு:1963 பிறப்புகள்
பகுப்பு:வாழும் மக்கள்
பகுப்பு:ஐக்கிய அமெரிக்க ஆண்கள் கூடைப்பந்து விளையாட்டு வீரர்கள்
ஜான் ஸ்டாக்டன்

**ஜான் ஹியூஸ்டன் ஸ்டாக்டன்** (*John Houston Stockton*, பிறப்பு மார்ச் 26, 1962) முன்னாள் அமெரிக்கக் கூடைப்பந்து ஆட்டக்காரர் ஆவார். என். பி. ஏ. வரலாற்றில் மிக உயர்ந்த பந்துகையாளி பின்காவல்களின் ஒன்றாவார் என்று பல கூடைப்பந்து நிபுணர்கள் கூறுகிறார். என். பி. ஏ. வரலாற்றில் மிகவும் அதிக உதவல்களும் (Assists), திருடங்களும் (Steals) பெற்றவர் ஆவார். இவரின் பிறந்த நகரம் ஸ்போகேனில் நாலு ஆண்டு கொன்சாகா பல்கலைக்கழகத்தில் கூடைப்பந்து விளையாடி 1984ல் யூட்டா ஜேஸ் அணியை சேர்ந்தார். 2003ல் என். பி. ஏ.-யை அகலி போகும் வரை யூட்டா ஜேஸ் அணியில் கார்ல் மலோன் உடன் விளையாடி புகழுக்கு வந்தார். மலோன் உடன் "பிக் அண்டு ரோல்" (Pick and Roll) என்ற கூடைப்பந்து நுட்பத்தை மேன்மையாக செய்தார். ஆனால் இவர் ஒரு என். பி. ஏ. போரேறிப்பு கூட வெற்றி சிறக்கவில்லை; மிக உயர்ந்த போரேறிப்பு வெற்றிப்படாத வீரர்களின் இவர் ஒன்றாவார் என்று பல என். பி. ஏ. நிபுணர்கள் கூறுகிறார்.

பகுப்பு:கூடைப்பந்து விளையாட்டு வீரர்கள்
பகுப்பு:1962 பிறப்புகள்
பகுப்பு:வாழும் மக்கள்
பகுப்பு:ஐக்கிய அமெரிக்க ஆண்கள் கூடைப்பந்து விளையாட்டு வீரர்கள்
பகுப்பு:ஐக்கிய அமெரிக்க உரோமன் கத்தோலிக்கர்கள்
பரோயே தீவுகள்

**பரோயே தீவுகள்** (*Faroe Islands*) வட ஐரோப்பாவில் நோர்வே கடலுக்கும் வடக்கு அட்லாண்டிக் பெருங்கடலுக்கும் இடையில் அமைந்துள்ள தீவுக் கூட்டமொன்றாகும். ஐசுலாந்து, சுகொட்லாந்து, நோர்வே என்பவற்றிலிருந்து அண்ணளவாக சம தூரத்தில் அமைந்துள்ளது. இத்தீவுகள் 1948 ஆம் ஆண்டு முதல் டென்மார்க் இராச்சியத்தின் சுயாட்சி மாகாணமாக இருந்து வருகின்றன. இருப்பின் அண்மை ஆண்டுகளில் பாதுகாப்பு, சட்டவாக்கம், வெளியுறவுக் கொள்கை தவிர்ந்த ஏனைய விடயங்களை தானாக தீர்மானித்து வருகின்றது. பாதுகாப்பு, சட்டவாக்கம், வெளியுறவுக் கொள்கை என்பன டென்மார்கின் பொறுப்பில் இருக்கின்றது.

பரோயே தீவுகள் ஐசுலாந்து, செட்லாந்து, ஓக்னீ, வெளி ஏப்பிரைட் தீவுகள், கிறீன்லாந்து என்பவற்றுடன் நெருங்கிய காலாச்சார பிணைப்புகளைக் கொண்டுள்ளது. தீவுக் குழுமம் 1814 இல் நோர்வேயில் அரசியலிருந்து விடுபட்டது. பரேயே தீவுகள் நோர்டிக் சங்கத்தில் டென்மாக் குழுவின் அங்கத்தவராகவே பங்கேற்கின்றது.
* Official site 
* Official tourist site
* Flick photo set

பகுப்பு:ஐரோப்பியத் தீவுகள்
பகுப்பு:டென்மார்க்
பகுப்பு:தீவு நாடுகள்
இலங்கைத் தமிழ் பேசும் மக்கள்

இலங்கையில் தமிழைத் தாய்மொழியாகக் கொண்டோர் **இலங்கைத் தமிழ்பேசும் மக்கள்** ஆவர். இவர்களை தமிழர், இலங்கைச் சோனகர், பறங்கியர், வேடுவர் மற்றும் சிங்களவர் என வகையினராக அடையாளப்படுத்தலாம். இரண்டாயிரம் ஆண்டுகளுக்கு மேலாக இலங்கையைத் தமது தாயகமாக கொண்டோர் இலங்கை தமிழர் ஆவர். நீண்ட காலமாக இலங்கையில் வசித்து, தமிழ் மொழியைத் தாய்மொழியாகக் கொண்டு, இஸ்லாம் மதத்தைப் பின்பற்றுவோர் இலங்கைத் தமிழ் முஸ்லீம்கள் ஆவர். இந்திய தமிழ் முஸ்லீம்கள் போலில்லாமல் இவர்கள் முஸ்லீம்கள் என்ற சமய அரசியல் அடையாளத்தை முன்னிறுத்துகின்றார்கள். 1800 களில் பிரித்தானிய காலனித்துவ அரசால் இலங்கை மலைநாட்டு தேயிலை இரப்பர் தோட்டங்களில் வேலைசெய்வதற்கு என வருவிக்கப்பட்ட தொழிலாளர்களின் வம்சாவளியினர் மலையகத் தமிழர் எனப்படுகிறார்கள். ஏறக்குறைய எண்பது சதவீதத்துக்கு மேற்பட்ட இலங்கைத் தமிழர்களும் மலையகத் தமிழர்களும் இந்து சமயத்தைச் சார்ந்தவர்கள். ஏனையோர் கிறிஸ்தவ சமயத்தைச் சார்ந்தவர்கள். இலங்கையில் அனைத்து தமிழர்களினதும் மனித உரிமைகளை சிங்கள பேரினவாத அரசு மறுத்து, அவர்களை வன்முறைக்கு உட்படுத்தியது. இதை எதிர்த்தே ஈழப்போராட்டம் வெடித்தது.

பகுப்பு:இலங்கைத் தமிழர்
ஆன்டுரூ போகட்

**ஆன்டுரூ போகட்** (*Andrew Bogut*, பிறப்பு நவம்பர் 28, 1984) ஒரு ஆஸ்திரேலிய கூடைப்பந்து ஆட்டக்காரர் ஆவார். இவர் என். பி. ஏ.-இல் மில்வாகி பக்ஸ் அணியில் நடு நிலையில் விளையாடுகிறார். ஆஸ்திரேலியாவில் குரொவேசிய தாய், தந்தையாருக்குப் பிறந்த போகட் வளந்து யூட்டா பல்கலைக்கழகத்தில் இரண்டு ஆண்டு விளையாடினார். 2006 என். பி. ஏ. தேர்தலில் மில்வாகி பக்ஸ் இவரை முதல் நிலையில் தேர்துக்கொண்டார்.

## மேற்கோள்கள்

பகுப்பு:கூடைப்பந்து விளையாட்டு வீரர்கள்
பகுப்பு:1984 பிறப்புகள்
பகுப்பு:வாழும் மக்கள்
டென்செல் வாஷிங்டன்

**டென்செல் ஹேஸ் வாஷிங்டன் ஜூனியர்** (*Denzel Hayes Washington, Jr.*, பிறப்பு டிசம்பர் 28, 1954) தலைசிறந்த அமெரிக்க நடிகரும், இயக்குநரும், திரைப்படத் தயாரிப்பாளர் ஆவார். 1990களின் படைத்த திரைப்படங்களுக்கு மிக புகழ்பெற்றவராவார். மால்கம் எக்ஸ், ஸ்டீவ் பிகோ, ஃப்ராங்க் லூகஸ் என்றைய உண்மையாக இருந்த நபர்களை திரைப்படத்தில் பாவனைக்காட்டி புகழ்பெற்றார். மூன்று தங்க உருண்டை விருதுகளும் இரண்டு ஆஸ்கர் விருதுகளும் வெற்றிபெற்ற டென்செல் வாஷிங்டன் வரலாற்றில் இரண்டாம் உயர்ந்த நடிகர் ஆஸ்கரை வெற்றிபெற்ற ஆப்பிரிக்க அமெரிக்கர் ஆவார். இந்த உயர்ந்த நடிகர் விருது 2001ல் ட்ரெய்னிங் டே திரைப்படத்துக்கு வெற்றிபெற்றார்.

பகுப்பு:ஆபிரிக்க அமெரிக்க நடிகர்கள்
பகுப்பு:ஆங்கிலத் திரைப்பட நடிகர்கள்
பகுப்பு:1954 பிறப்புகள்
பகுப்பு:வாழும் மக்கள்
பகுப்பு:சிறந்த நடிகருக்கான அகாதமி விருதை வென்றவர்கள்
பகுப்பு:சிறந்த துணை நடிகருக்கான அகாதமி விருதை வென்றவர்கள்
பகுப்பு:அமெரிக்கத் திரைப்பட இயக்குநர்கள்
பகுப்பு:இருபதாம் நூற்றாண்டு அமெரிக்க ஆண் நடிகர்கள்
பகுப்பு:இருபத்தொராம் நூற்றாண்டு அமெரிக்க ஆண் நடிகர்கள்
பகுப்பு:அமெரிக்க ஆண் திரைப்பட நடிகர்கள்
பகுப்பு:ஐக்கிய அமெரிக்க ஆண்கள் கூடைப்பந்து விளையாட்டு வீரர்கள்
டிரெய்னிங் டே

**ட்ரெய்னிங் டே** (*Training Day*, அல்லது "*பயிற்சி தினம்*") 2001ல் வெளிவந்த ஆங்கில நாடகத் திரைப்படமாகும். ஆன்டுவான் ஃபூக்குவா இயக்கத்தில் வெளிவந்த இத்திரைப்படத்தில் டென்செல் வாஷிங்டன், ஈத்தன் ஹாக், ஈவா மென்டெஸ், டாம் பெரெஞ்ஜெர், மற்றும் பலரும் நடித்துள்ளன்ர. இத்திரைப்படத்தில் நடித்த டென்செல் வாஷிங்டன் 2001ல் ஆஸ்கர் விருது வெற்றிபெற்றார்.

## வகை
நாடகப்படம்/திகிற் திரைப்படம்

## கதை

லாஸ் ஏஞ்சலஸ் நகரத்தில் "ஜேக் ஹொய்ட்" (ஈத்தன் ஹாக்)) முதலாம் நாள் போதை காவல்துரையாக அனுபவிப்பட்ட காவல்துரை "அலோன்சோ ஹாரிஸ்" (டென்செல் வாஷிங்டன்) உடன் பயிற்சி செய்கிறார்.

## வெளியிணைப்புகள்
* சர்வதேச திரைப்பட தரவுத் தளத்தில்

பகுப்பு:ஆங்கிலத் திரைப்படங்கள்
பகுப்பு:திகில் திரைப்படங்கள்
பகுப்பு:நாடகத் திரைப்படங்கள்
பகுப்பு:2001 திரைப்படங்கள்
பகுப்பு:வார்னர் புரோஸ். திரைப்படங்கள்
பகுப்பு:அமெரிக்கத் திரைப்படங்கள்
பகுப்பு:அமெரிக்க நண்பர்கள் பற்றிய திரைப்படங்கள்
பகுப்பு:கலிபோர்னியாவில் படமாக்கப்பட்ட திரைப்படங்கள்
கிர்கிசுத்தான்

**கிர்கிஸ்தான்** அல்லது **கிர்கிசுதான்** (*Kyrgyzstan*) மத்திய ஆசியாவில் ஒரு நாடாகும். இந்நாட்டின் வடக்கில் கசக்ஸ்தான், மேற்கில் உஸ்பெகிஸ்தான், தென்மேற்கில் தஜிகிஸ்தான், மற்றும் கிழக்கில் சீன மக்கள் குடியரசு ஆகிய நாடுகள் அமைந்துள்ளன.

## வரலாறு
### பண்டைய வரலாறு
அண்மைய வரலாற்று ஆய்வுகளின்படி கிர்கிஸ்தானின் வரலாறு கிமு 201 இல் தொடங்குகிறது. பண்டைய கிர்கிஸ்தானியர்கள் நடு சைபீரியாவின் மேலை யெனிசி ஆற்றுப் பள்ளத்தாக்கில் வாழ்ந்தனர். பசிரிக் மற்றும் டாஷ்டிக் பண்பாடுகளின் கண்டுபிடிப்பு கிர்கிஸ்தானியர்கள் துருக்கிய நாடோடி பழங்குடியினரின் கலப்பினம் என்று தெரிவிக்கிறது. 7ம்-12ம் நூற்றாண்டு சீன மற்றும் இஸ்லாமிய எழுத்துக்கள் கிர்கிஸ்தானியர்களை சிகப்பு அல்லது வெளிறிய முடி, வெளிறிய தோல் மற்றும் பச்சை அல்லது நீல நிற கண்களை உடையவர்கள் என்று கூறுகின்றன.

கிர்கிஸ்தானியரின் உள்நாட்டு சைபீரியரின் மூலமான மரபுவழி அண்மைய மரபியல் ஆய்வுகள் மூலம் தெரியவருகிறது.

## மேற்கோள்கள்


## வெளி இணைப்புகள்
**அரசாங்கம்**
* கிர்கிஸ்தான் அரசாங்கம் அதிகாரபூர்வ தளம்
* கிர்கிஸ்தான் குடியரசின் தலைவர்

பகுப்பு:முன்னாள் சோவியத் ஒன்றிய நாடுகள்
பகுப்பு:மத்திய ஆசிய நாடுகள்

பகுப்பு:நாடு தொடர்பான குறுங்கட்டுரைகள்
பகுப்பு:நிலம்சூழ் நாடுகள்
பகுப்பு:ஐக்கிய நாடுகள் சபையின் உறுப்பு நாடுகள்
10-ஆம் நூற்றாண்டு

[thumb|right| 10ம் நூற்றாண்டைச் சேர்ந்த சிலை, [தமிழ்நாடு.]]
**10ம் நூற்றாண்டு** (*10th century*) என்பது யூலியன் நாட்காட்டியின்படி கி.பி. 901 தொடக்கம் கி.பி. 1000 வரையான காலப்பகுதியை குறிக்கிறது. மேலும், 1 ஆம் ஆயிரமாண்டின் கடைசி நூற்றாண்டும் ஆகும். இந்த காலகட்டத்தில் பைசாந்தியப் பேரரசு மற்றும் சீனாவின்  ஆகியவை மிகவும் சக்திவாய்ந்த மற்றும் மேலாதிக்க அரசுகளாக இருந்தன.

சீனாவில், சொங் வம்சம் நிறுவப்பட்டது, தாங் வம்சத்தின் வீழ்ச்சி மற்றும் பின்வந்த ஐந்து வம்சங்கள் மற்றும் பத்து இராச்சியங்கள் காலத்திற்குப் பிறகு சீனாவின் பெரும்பகுதி மீண்டும் ஒன்றிணைந்தது. முஸ்லிம் உலகம் ஒரு கலாச்சார உச்சநிலையை அனுபவித்தது. குறிப்பாக குர்துபா கலீபகத்தின் கீழ் அல்-அந்தலுஸ் காலத்திலும் இஸ்மாயில் சமானியின் கீழ் சமனிட் பேரரசிலும் இது இருந்தது.

குறைக்கப்பட்ட மத்திய அதிகாரத்துடன் அப்பாசியக் கலிபகம்]] தொடர்ந்து இருந்து வந்தது. கூடுதலாக, பைசாந்தியப் பேரரசுக்கு ஒரு கலாச்சார செழிப்பு இருந்தது. இது இழந்த சில பிரதேசங்களையும், முதலாம் பல்கேரிய பேரரசு மற்றும் ஓட்டோனிய மறுமலர்ச்சியின் போது புனித உரோமானியப் பேரரசையும் மீண்டும் கைப்பற்றியது. வரலாற்றாசிரியர் *லின் ஒயிட்*, "நவீன கண்களுக்கு, இது இருண்ட காலத்தின் இருண்ட காலத்தின் இருண்ட காலகட்டம் ... இருட்டாக இருந்தால், அது கருவறையின் இருள்" என்று குறிப்பிடுகிறார். *சீசர் பரோனியஸ்* இதை இரும்பு நூற்றாண்டு என்று பிரபலமாக வர்ணித்தார் .அதே நேரத்தில் லோரென்சோ வல்லா இதற்கு "ஈயம் மற்றும் இரும்பின் வயது" என்று ஒத்த பெயரைக் கொடுத்தார்.

## நிகழ்வுகள்
* மத்திய காலத்திய வெப்ப காலம் ஆரம்பம்.
*கிறிஸ்தவ நூபியன் இராச்சியம் அதன் செழிப்பு மற்றும் இராணுவ சக்தியின் உச்சத்தை அடைகிறது ( சூடானின் வரலாற்றைப் பார்க்கவும்).
*சுமார். 909 : குடாமா பழங்குடியினரின் கபிலியில் பாத்திம கலிபகத்தின் ஆட்சி உருவானது.
* சுமார். 948 : தென்கிழக்கு நைஜீரியாவில் நிரி இராச்சியம் தொடங்கியது.
* பைசாந்தியப் பேரரசு தனது உன்னத நிலையை அடைந்தது.
* தற்கால தெற்கு ஐக்கிய அமெரிக்காவில் மிசிசிப்பிய கலாசாரம் ஆரம்பமானது.
* சுமார். 980 : கெய்ரோவில் பாத்திம வம்சத்தால் அல்-அசார் பல்கலைக்கழகம் நிறுவப்பட்டது.
* பர்மாவில் உள்ள பாகனில் பௌத்தக் கோவில் கட்டுமானம் தொடங்குகிறது.
* சம்பா இராச்சியத்தைச் சேர்ந்த கடற்படையினர் மற்றும் வணிகர்கள் புருனே மற்றும் மா-ஐ உடன் தொடர்பு கொண்டிருந்தனர்.
* முதலாம் பராந்தக சோழன் பாண்டியர்களை தென்னிந்தியாவில் இருந்து இலங்கைக்கு விரட்டினான். பின்னர் இலங்கையையும் கைப்பற்றினான்(910).
* 914 : பாலியை வர்மதேவ வம்சம் ஆட்சி செய்கிறது.
*928 : வடக்கு ஈரானில் ஜியாரிட் வம்சம் நிறுவப்பட்டது.
* 928: வாவா மன்னரின் ஆட்சியின் போது, கெவு சமவெளியில் உள்ள மாதரம் இராச்சியத்தின் தலைநகரம், மெராபி எரிமலையின் பாரிய வெடிப்பினால் அழிக்கப்பட்டது.
* சுவீடனின் ஆளுமை கருங் கடல் வரை பரவியது.
* இரண்டாம் தைலப்பா (973-997) என்பவனின் கீழ் சாளுக்கியர் மீண்டும் புகழ் பெறத் தொடங்கினர்.

## மேற்கோள்கள்

## மேலும் படிக்க
*Heinrich Fichtenau: *Living in the Tenth century: Mentalities and Social Orders* (transl. Patrick J. Geary; Chicago cool London: 1991).

பகுப்பு:நூற்றாண்டுகள்
பகுப்பு:பத்தாம் நூற்றாண்டு
பகுப்பு:1-ஆம் ஆயிரமாண்டு
பிரெஞ்சு பொலினீசியா

**பிரெஞ்சு பொலினீசியா** (*French Polynesia*) தென் பசிபிக் பெருங்கடலில் அமைந்துள்ள பிரெஞ்சு கடல்கடந்த கூட்டமைப்பாகும்.  இது பிரபலமானதும் மக்கள் தொகையை அதிகமாகக் கொண்ட சொசைட்டீ தீவுக் குழுமத்தின் டெஹீட்டி உடபட சில பொலினீசிய தீவுக்குக்ழுமங்களை உள்ளடக்கியது. இம்மண்டலத்தின் தலைநகரம் பபீட்டீ டெஹீட்டி தீவில் அமைந்துள்ளது. இம்மண்டலத்தின் ஒன்றிணந்த பகுதியாக இல்லாவிடாலும் 2007 ஆம் ஆண்டு வரை கிளிப்பிற்றோன் தீவு பிரெஞ்சு பொலினீசியாவை மையமாகக் கொண்டு நிர்வகிக்கப்பட்டது.

## மேற்கோள்கள்


*
பகுப்பு:தீவு நாடுகள்
விசையியல்

**விசையியல்** (*Mechanics*) என்பது வெளி விசைக்கு உட்படுத்தப்படும் பொருட்களையும் அவற்றின் விளைவுகளையும் விபரிக்கும் இயற்பியல் துறையாகும். ஐசாக் நியூட்டன், கலிலியோ, கெப்ளர் போன்ற அறிஞர்கள் மரபார்ந்த விசையியலுக்கான (*Classical Mechanics*) அடித்தளத்தை அமைத்தனர்.

## முக்கியத்துவம்
விசையியல் துறை இயற்பியலின் மூலத்துறையாகும். மனிதர்களால் அவதானிக்கக்கூடிய வெளிஉலகின்  இயல்புகளை இது விளக்குகிறது. அண்டத்தில் உள்ள அணைத்து விதமான பொருட்கள் மற்றும் துகள்களின் இயக்கம் நான்கு அடிப்படை இடைவினை அல்லது விசைகளால் (ஈர்ப்பு, வலிமை மிக்கது, வலிமை குன்றியது, மின்காந்த இடைவினை) அமைகிறது. இந்த எல்லா விசைகளையும் அவற்றின் விளைவுகளையும் பற்றிய அறிவியலும் இத்துறையின் கீழ் வருகின்றன.

இது தவிர விசையியல், பொறியியல் மற்றும் தொழில்நுட்பத்தில் முக்கியப் பங்கு வகிக்கிறது. இது தொடர்பான கிளைத்துறை பயன்பாட்டு விசையியல் (*Applied Mechanics*) எனப்படும். இம்முறையில் கட்டமைப்புகள் (*Structures*), இயங்கமைப்புகள் (*Mechanisms*), இயந்திரங்கள் (*Machines*) போன்றவற்றை வடிவமைக்கவும், பகுப்பாய்வு செய்யவும் விசையியல் பயன்படுகிறது.

## மரபு விசையியலும் குவாண்டம் விசையியலும்
மரபு விசையியல் தொன்மையானது. அண்ட அவதானிக்கக்கூடிய பொருட்களையும் மீதான விசைகளையும் அவற்றின் வினைகளையும் எடுத்துறைக்கப் பயன்படுகிறது. குவாண்டம் பொறிமுறையும் அடிப்படைத்துகள்கள், குவாண்டாக்கள் இடையேயான உறவுகளை விளக்குகிறது. இது பெரும்பாலும் கருத்தியல் (*theoretical*), சோதனை (*experiment*) இயற்பியலில் அதிகம் பயன்படுகிறது.

## பிரிவுகள்
விசையியல் ஆனது நிலையியல், இயக்கவியல், அசைவு விபரியல், பயன்பாட்டு விசையியல், வான் விசையியல், தொடர்ம விசையியல், புள்ளிவிபரநிலையியக்கவியல் என்று பலவகைப்படும்.

### நிலையியல்

நிலையியல் என்பது நிலையாக இருக்கும் ஒரு பொருளின் மீது செயல்படும் விசை, திருப்புவிசை போன்றவற்றை பகுப்பாய்வு செய்ய உதவும் விசையியலின் ஒரு பிரிவாகும்.

### இயக்கவியல்

இயக்கவியல் எந்திரவியலின் ஒரு பிரிவாகும். பொருள்களின் மீது விசை செயல்படும் போது, அவற்றின் இயக்கங்களில் மாற்றம் ஏற்படும். அந்த மாற்றங்களினால் பொருள்களின் கணித, இயல் நிலைகளை அறிய உதவும் பிரிவு இயக்கவியல் ஆகும். அணுக்கள், கிரகங்கள், சடப்பொருள்கள் என அனைத்தின் இயக்கத்தையும் விளக்கும் நடைமுறைக் கோட்பாடுகள் இவ்வியலில் உண்டு. கலிலீயோ, கெப்ளர் மற்றும் நியூட்டன் ஆகியவர்கள் பண்டைய இயக்கவியலுக்கு அடிதளமிட்டனர்.

### அசைவு விபரியல்

அசைவு விபரியல் என்பது ஒரு பொருளின் அசைவை அதன் நிலை, வேகம், வேக அதிகரிப்பு விகிதம் போன்ற கூறுகளால் விபரித்தல் ஆகும். இது விசையியலின் மற்றுமொரு பிரிவாகும்.

## மேற்கோள்கள்

பகுப்பு:இயற்பியல்
பகுப்பு:விசையியல்
பகுப்பு:இயற்பியல் கோட்பாடுகள்
கால்வாய் தீவுகள்

[right|thumb|242px|தெற்கு [பெரிய பிரித்தானியாவுக்கும் வடக்கு பிரான்சிற்கும் இடையில் அமைந்துள்ள சானெல் தீவுகளின் வரைபடம்.]]
thumb|400px|right|செய்மதி ஊடாக ஆங்கிலக் கால்வாயின் தோற்றம்
**சானெல் தீவுகள்** (*Channel Islands*, நோர்மன்: *Îles d'la Manche*, பிரெஞ்சு: *Îles Anglo-Normandes* அல்லது *Îles de la Manche*) என்பது ஆங்கிலேயக் கால்வாயில் நோர்மண்டியின் பிரெஞ்சுக் கரையில் அமைந்துள்ள ஒரு தீவுக்குழுமம் ஆகும். இத்தீவுகள் பிரித்தானிய முடியாட்சியின் கீழ் உள்ளது, ஆனாலும் இவை ஐக்கிய இராச்சியத்தின் ஒரு பகுதி அல்ல. சானெல் தீவுகள் கேர்ன்சி மற்றும் ஜேர்சி என இரு பகுதிகளாகப் பிரிக்கப்பட்டுள்ளன. இவற்றின் மொத்த மக்கள் தொகை 160,000 ஆகும். கேர்ன்சியின் தலைநகர் சென் பீட்டர் போர்ட் (மக்கள் தொகை: 16,488), ஜேர்சியின் தலைநகர் சென் ஹெலியர் (மக்கள் தொகை: 28,310).

சானெல் தீவுகளில் கேர்ன்சி பகுதியில் அமைந்துள்ள முக்கிய தீவுகள் கேர்ன்சி, ஆல்டேர்னி, சார்க், ஹேர்ம் ஆகியனவாகும். இவற்றை விட ஜெத்தோ, பிரெக்கு, லீஹூ ஆகிய சிறிய தீவுகளும் உள்ளன.

## வெளி இணைப்புகள்
* கேர்ன்சியின் அரசுகள்
* ஜேர்சியின் அரசுகள்
* சார்க் தீவின் ஆளுநர் 

## மேற்கோள்கள்
* Encyclopedia Britannica Vol. 5 (1951), Encyclopedia Britannica, Inc., Chicago - London - Toronto

பகுப்பு:ஆங்கிலேயக் கால்வாய்
சார்க்

*இக்கட்டுரை "சார்க்" என்னும் தீவைப் பற்றியது. இதே பெயரில் உள்ள அமைப்பு பற்றி அறிய [[சார்க் அமைப்பு]] கட்டுரையைப் பார்க்கவும்*.

**சார்க்** (*Sark*, பிரெஞ்சு: Sercq) என்பது தென்மேற்கு ஆங்கிலக் கால்வாயில் உள்ள சானெல் தீவுகளில் ஒன்றான கேர்ன்சியின் ஒரு சிறிய தீவாகும். இதன் மொத்த மக்கள் தொகை 600 (2002 இல் 610) ஆகும். இதன் பரப்பளவு 2 சதுர மைல்கள். இங்கு தானுந்துகள் அனுமதிக்கப்படுவதில்லை. பதிலாக குதிரை வண்டில்களே முக்கிய போக்குவரத்தாகும். அதைவிட மிதிவண்டி, உழவு வண்டி, மின்கலங்களில் இயங்கும் தானுந்துகள் (வலது குறைந்தோருக்காக) ஆகியனவும் பாவனையில் உள்ளன. சுற்றுலாத்துறை ஒரு முக்கிய வருவாய் தரும் தொழிலாகும்.

சார்க்கின் அதி உயரமான இடம் கடல் மட்டத்தில் இருந்து  ஆகும். 1571 இல் கட்டப்பட்ட காற்றாலை ஒன்று இங்கு உள்ளது.  இரண்டாம் உலகப் போரின் போது ஜெர்மனியினரால் இதன் பாகங்கள் சேதமாக்கப்பட்டன.

பிரெக்கு என்ற தீவும் சார்க்கின் கட்டுப்பாட்டில் உள்ளது. இது ஒரு தனியாரின் தீவாகும். தற்போது இங்கு சேர் டேவிட் மற்றும் பிரெடெரிக் பார்க்லே என்போர் வசிக்கின்றனர். இவர்கள் இதனை 1993 இல் வாங்கினார்கள். வெளியாட்கள் இங்கு அனுமதிக்கப்படுவதில்லை.

## அரசியல்
[thumb|left|[சானெல் தீவுகள்|சானெல் தீவுகளில் சார்க்கீன் அமைவிடம்]]
சார்க் தீவு ஐரோப்பாவின் கடைசி நிலமானிய (feudal) அமைப்பாக இருந்து வந்தது.. குத்தகை (fiefdom) இங்கு இன்னமும் நடைமுறையில் உண்டு. ஆனாலும், ஏப்ரல் 2008 இல் ஐக்கிய இராச்சியத்தின் பிரிவி கவுன்சில் சார்க் தீவில் நிலமானிய அமைப்பை மாற்றி மக்களாட்சி முறைக்கு அங்கீகாரம் வழங்கியுள்ளது.

## மேற்கோள்கள்

## வெளி இணைப்புகள்
* சார்க் அரசு இணையத்தளம் 
* BBC - Feudal island brings in democracy 
* சார்க் பற்றிய விவரணம் 

பகுப்பு:தீவு நாடுகள்
பகுப்பு:கால்வாய் தீவுகள்
பெ. சா. கோ. தொழில்நுட்பக் கல்லூரி

**பெ. சா. கோ. தொழில்நுட்பக் கல்லூரி** (*P. S. G. College of Technology*) தமிழ் நாட்டின் தலைசிறந்த தொழில்நுட்பக் கல்லூரிகளில் ஒன்றாகும். இது அரசு உதவி பெறும் தனியார் தொழில்நுட்பக் கல்லூரியாகும். கோயம்புத்தூரில் 1951ஆம் ஆண்டு ஜி. ஆர். கோவிந்தராஜலு, டாக்டர் ஜி. ஆர். தாமோதரன் என்பவர்களால் உருவாக்கப்பட்ட கல்லூரியாகும். இந்தியாவில் தொழிற்சாலையுடன் கூடிய ஒரே கல்லூரி இதுவாகும்.

1926ஆம் ஆண்டு பெரியவீடு சாமநாயுடு கோவிந்தசாமி நாயுடுவால் நிறுவப்பட்ட *பி. எஸ். ஜி அறக்கட்டளை*யின் கீழ் அமைக்கப்பட்டதால் அவர் நினைவாக **பெ. சா. கோ.** என்னும் பெயர் வைக்கப்பட்டது. இக்கல்லூரியின் தற்போதைய முதல்வர் முனைவர் ஆர். ருத்தரமூர்த்தி. இந்நிறுவனம் மூன்று 5 வருட ஒருங்கிணைந்த பொறியியல் படிப்புகளை வழங்குகிறது. இது வகுப்பு அறை பயிற்சியை தொழில்துறை பயிற்சி மூலம் ஒருங்கிணைக்கிறது.

## குறிப்பிடத்தக்க முன்னாள் மாணவர்கள்:
* மயில்சாமி அண்ணாதுரை - திட்ட இயக்குநர், சந்திராயன்-1 திட்டம், இந்திய விண்வெளி ஆய்வு மையம்.
* சிவ நாடார் - நிறுவனர் மற்றும் தலைவர், ஹச் சி எல்
* கே. பாண்டியராஜன், நிறுவனர் மா ஃபோய், மேனாள் தமிழக அமைச்சர்
* பீளமேடு தண்டாயுதபாணி, நடுவண் அரசால் இந்தியை ஆட்சி மொழியாக்க நிறைவேற்றப்பட்ட அலுவல்மொழி சட்டம், 1963ஐ அமல் படுத்துவதை எதிர்த்து, தமிழ்நாட்டில் நடந்த இந்தி எதிப்புப் போராட்டத்தின் போது நஞ்சுண்டு இறந்த போராளி ஆவார்.
* கோயமுத்தூர் சாந்தி சமூக சேவை மைய நிறுவனர் சாந்தி கியர்ஸ் ப.சுப்பிரமணியன்


File:Peelamedu bridge.jpg|
|


## மேலும் பார்க்க
* பெ. சா. கோ கலை மற்றும் அறிவியல் கல்லூரி

## மேற்கோள்கள்


## வெளி இணைப்புகள்
* பெ. சா. கோ. தொழில்நுட்பக் கல்லூரி இணையத்தளம்

பகுப்பு:கோயம்புத்தூரிலுள்ள பொறியியல் கல்லூரிகள்
ஜிப்ரால்ட்டர்

**ஜிப்ரல்டார்**  ஐபீரிய குடாநாட்டின் முனையில் ஜிப்ரல்டார் நீரிணையில் அமைந்துள்ள பிரித்தானிய கடல்கடந்த மண்டலம் ஆகும். இம் மண்டலத்தின் வட எல்லையில் சுபெயின்  அமைந்துள்ளது. ஜிப்ரல்டார் பிரித்தானிய இராணுவத்தின் முக்கியத் தளமாக விளங்கி வந்துள்ளது தற்போது பிரித்தானிய கடற்படையின் தளமொன்று இங்கே அமைந்துள்ளது. இம்மண்டலத்தின் பெயர் டரிக் மலை எனப் பொருள்படும் அரபு மொழிப் பதமான ஜபல் டாரிக்  (جبل طارق) அல்லது டரிக் பாறை சிபால் டரிக் என்பதலிருந்து தோன்றியிருக்கலாம்.

இம்மண்டலத்தின்  ஆட்சியுரிமைத் தொடர்பாக ஸ்பெயினுக்கும் ஐக்கிய இராச்சியத்துக்கும்மிடையே கருத்து வேறுபாடு நிகழ்கிறது. 1713  ஆண்டின் உட்டிரிச் உடன்படிக்கையின்படி ஸ்பெயின் இம்மண்டலத்தின் ஆட்சியைக் கோருகிறது எனினும் இம்மண்டலத்தின் மக்கள்தொகையில் பெரும்பான்மையினர் ஸ்பெயினுக்கு ஆட்சி கைமாறுவதையோ அல்லது ஸ்பெயினுடனான இணை ஆட்சிக்கோ விரும்பவில்லை.

### வரைப்படங்கள்

Interactive Map of Gibraltar

## மேற்கோள்கள்


பகுப்பு:பிரித்தானிய கடல்கடந்த மண்டலங்கள்
பகுப்பு:முன்னாள் பிரித்தானியக் குடியேற்றங்கள்
பகுப்பு:ஐரோப்பியத் தலைநகரங்கள்
பகுப்பு:ஐரோப்பிய ஒன்றியம்
ஆப்பிரிக்காவில் தமிழர்

ஆப்ரிக்காவில் தமிழர் 19 ஆம் நூற்றாண்டின் மத்தியில் இருந்தே வசித்து வருகின்றார்கள். குறிப்பாக 1850 களில் காலத்துவ பிரித்தானிய அரசால் தமிழர்கள் தென்னாபிரிக்காவுக்கு வரவழைக்கப்பட்டனர். இக்காலத்தில் மொரிசியசு, மடகாஸ்கர், ரீயூனியன் ஆகிய ஆப்பிரிக்க தீவுகளுக்கும் தமிழர்கள் வரவழைக்கப்பட்டனர். இங்கு தமிழர்களிடையே தமிழ்மொழி பரவலாகப் பேசப்படாவிட்டாலும், தமிழர் பண்பாட்டுக் கூறுகளும் உணர்வும் உயிர்ப்புடன் இருக்கின்றன. மொரிசியசு நாட்டு நாணயத்தில் தமிழ் எழுத்துக்களும், எண்களும் இருக்கின்றது என்பதும் இங்கு குறிப்பிடத்தக்கது.  இருபதாம் நூற்றாண்டில் பிற ஆப்பிரிக்க நாடுகளுக்கு நைஜீரியா, கென்யா, சிம்பாப்வே போன்ற நாடுகளுக்கு தமிழர்கள் ஆசிரியர்களாகவும், பிற தொழில் வல்லுநர்களாகவும் சென்றனர். பலர் தமது பணிக்காலம் முடிந்தவுடன் மீண்டும் தாயகத்துக்கோ அல்லது வேறு நாடுகளுக்குச் சென்றுவிடுவர்.    

## மேற்கோள்கள்

பகுப்பு:ஆப்பிரிக்காவில் தமிழர்
காசாக்கரை

**காசாக்கரை** (*Gaza Strip*, ) என்பது நடுநிலக் கடலின் கிழக்குக் கரையில் அமைந்துள்ள ஒரு சுயாட்சி கொண்ட ஒரு நிலக்கீற்றாகும். இதன் எல்லைகளாக தென்மேற்கே (11&nbsp;கி.மீ.) எகிப்தும், கிழக்கு மற்றும் வடக்கே () இசுரேலும் உள்ளன. காசாக் கரை அண்ணளவாக  நீளமும்  தொடக்கம்  அகலமானதுமாகும். மொத்தப் பரப்பளவு  ஆகும். இந்த மண்டலத்தின் முக்கிய நகரான காசாவின் பெயரே இம்மண்டலத்துக்கு இடப்பட்டுள்ளது. இங்கு அண்ணளவாக 1.4 மில்லியன் பாலத்தீனர்கள் வசிக்கிறார்கள்.

## ஆட்சி
2007 ஆம் ஆண்டு முதல், காசாக் கரை ஹமாஸ் என்ற அமைப்பினரால் நிருவகிக்கப்பட்டு வருகிறது. 2012 ஆம் ஆண்டு முதல், காசாக் கரை பலத்தீன் நாட்டின் ஒரு பகுதியாக ஐக்கிய நாடுகள் அறிவித்தது. இப்பிரதேசத்தை ரமால்லாவைத் தளமாகக் கொண்டியங்கும் பலத்தீன அரசு தமது பகுதியாகக் கோரி வந்துள்ளது. ஆனாலும், காசா, ரமாலா அரசுகளை இணைக்கும் முயற்சி இன்று வரை தோல்வியிலேயே முடிந்துள்ளது.

1967 முதல் 2005 வரை இசுரேல் காசாக் கரையை ஆக்கிரமித்திருந்தது இப்போதும் காசாக்கரையின் வான்தளத்தையும் காசாவின் கடல் எல்லையையும் காசா-இசுரேல் எல்லைகளையும் கட்டுப்படுத்தி வருகிறது. 1948 முதல் 1967 வரை காசாக்கரையை ஆக்கிரமித்திருந்த எகிப்து காசாக்கரைக்கும் சீனாய் பாலைவனத்துக்குமிடையான எல்லையைக் கட்டுப்படுத்தி வருகிறது. இப்பகுதியில் நடந்துவரும் நிகழ்வுகளினால் இன்னும் ஐந்து ஆண்டுகளில் மனிதர்கள் வாழமுடியாத பகுதியாக காசா மாறிவிடலாம் என்று ஐநா சபையின் ஒரு நிறுவனமான வர்த்தகம் மற்றும் வளர்ச்சி பற்றிய ஐக்கிய நாடுகள் மாநாடு (UNCTAD) தெரிவித்துள்ளது.

## மேற்கோள்கள்
*

## வெளி இணைப்புகள்
* இஸ்ரேல் பாலத்தீன மோதல்- 10 கேள்விகள்